Diari Oficial de la Generalitat Valenciana


Sumari del DOGV 3778, del 23-06-2000 (2000/4532)

ORDRE de 8 d'abril de 2000, de la Conselleria de Medi Ambient, per la qual s'aprova la delimitació administrativa, en segona fase, de la forest denominada Les Agulles, número 23 del Catàleg d'Utilitat Pública de la província de València, pertanyent a l'Ajuntament d'Alzira i situat a Alzira.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4532


Data del document
:   08-04-2000

Organisme emissor
:   Conselleria de Medi Ambient

Tipus de document
:   Ordre

Descriptors 

:   * Alzira
    * muntanya
    * legislació
    * muntanya de l'estat

ORDRE de 8 d'abril de 2000, de la Conselleria de Medi Ambient, per la qual s'aprova la delimitació administrativa, en segona fase, de la forest denominada Les Agulles, número 23 del Catàleg d'Utilitat Pública de la província de València, pertanyent a l'Ajuntament d'Alzira i situat a Alzira. [2000/S4532]
  
Vista la proposta de la Direcció General de Recursos Forestals per a l'aprovació de la delimitació administrativa, en segona fase, de la forest denominada Les Agulles, número 23 del Catàleg d'Utilitat Pública, pertanyent a l'Ajuntament d'Alzira i situat al terme municipal d'Alzira, de conformitat amb el que es disposa en els articles 126 i 127 del vigent Reglament de Forests de 22 de febrer de 1962, als quals fa referència l'article 112 del Reglament de 16 de maig de 1995, de la Llei 3/1993, Forestal de la Comunitat Valenciana,
  
ORDENE
  
Aprovar la delimitació administrativa de la forest amb la següent descripció:
  
Article 1. Descripció de la forest
  
Província: València
  
Número de Catàleg de Forests d'Utilitat Pública: 23-UP
  
Nom: Les Agulles
  
Terme municipal: Alzira
  
Pertinença: Ajuntament d'Alzira
  
Límits:
  
- Perímetre I:
  
· Nord: solana de la Casella d'Alzira i terme municipal de Llaurí
  
· Est: termes de Favara i Tavernes de la Valldigna
  
Sud: terme de Benifairó de la Valldigna i divisòria de la serra de les Agulles
  
·Oest: divisòria de la serra de les Agulles i propietats particulars del municipi d'Alzira
  
- Perímetre II:
  
· Nord: propietats particulars i ombria de la Murta
  
· Est: serra de la Murta
  
· Sud: propietats particulars de la solana de la Casella
  
· Oest: propietats particulars
  
Enclavaments: A, B, C
  
Descripció dels límits:
  
- Perímetre I:
  
· Límit nord: per la divisòria d'un barranc que forma el límit amb el solana de la Casella, seguint la línia d'antics mollons, fins al cim de la serra de Corbera o del Cavall i continuant pels cims d'aquesta serra, que determinen el límit natural amb els termes de Llaurí i Favara, fins al pic de la Ratlla (piquets núm. 8 a 19).
  
· Límit est: des del pic de la Ratlla per la divisòria fins al coll de la senda de les Haques (piquets 20-21), al límit amb els termes de Tavernes de la Valldigna i Benifairó de la Valldigna, i seguint el límit amb el terme de Benifairó de la Valldigna, es baixa un barranc fins a travessar el camí de la Font del Barber i el barranc de la Casella (piquets núm. 19-23).
  
· Límit sud: des del barranc de la Casella, seguint el límit amb el terme de Benifairó de la Valldigna, fins a l'alt de la Font del Barber, que és el principi de la serra de les Agulles, al terme d'Alzira, amb vistes a Aigües Vives, fins al pic de la Mola (piquets núm. 23, 24 i 1, 2, 3).
  
· Límit oest: des del pic de la Mola baixant fins al barranc, creuant la carretera de la Casella i pujant per la solana fins a la divisòria d'un barranc que limita amb la solana de la Casella (piquets núm. 3-8).
  
- Perímetre II:
  
· Límit nord: des del barranc de Patxorra es continua limitant amb finques de tarongers fins al barranc de la Rabosa o de la Paella, seguint fins a l'alt d'una lloma i travessant a mitjan vessant fins a la següent lloma i es continua pujant fins al cim, seguint per la divisòria de la serra de la Murta, confrontant amb l'ombria de la Murta (piquets núm. 28 a 44).
  
· Límit est: des d'un pic de la serra de la Murta, en la divisòria sobre la solana de la Casella, baixant pel barranc de la Ventana fins al cantó d'un camp de tarongers al nord del molló de la Casella (piquets 44, 45 i 1).
  
· Límit sud: des del cantó d'un camp de tarongers, a la part baixa del barranc de la Ventana al nord del molló del barranc de la Casella, seguint vorejant una sèrie de finques i bancals agrícoles situats a la solana de la Casella i continuant per la base de la paret rocallosa de la Penya Roja o Tallat Blanc (piquets núm. 1 a 22).
  
· Límit oest: des del límit amb la finca de la societat de reg La Casella pujant fins a l'alt de les Bassetes Roges, continuant per la divisòria i baixant pel barranc de Patxorra (piquets núm. 22 a 28).
  
- Enclavaments:
  
· Enclavament A: bancal de secà abandonat (piquets a1-a4).
  
· Enclavament B: bancal de secà abandonat (piquets b1-b4).
  
· Enclavament C: bancal de secà abandonat (piquets c1-c4).
  
- Extensió dels enclavaments:
  
· Enclavament A: 0,31 ha
  
· Enclavament B: 0,28 ha
  
· Enclavament C: 0,44 ha
  
· Total d'extensió dels enclavaments: 1,03 ha
  
- Extensions totals:
  
· Superfície:
  
Perímetre I = 464,78 ha
  
Perímetre II = 90,55 ha
  
Total = 555,33 ha
  
- Extensions totals (ha):
  
· Extensió total de la forest: 555,33 ha
  
· Extensió total dels enclavaments: 1,03 ha
  
. Extensió pública: 554,30 ha
  
- Espècies:
  
Pinus halepensis (pi blanc), Pinus pinea (pi pinyoner), Quercus coccifera (garric), Rosmarinus officinalis (romero) i Ulex parviflorus (gatosa).
  
- Servituds:
  
No hi ha a la forest cap servitud legalment constituïda, encara que hi concórreguen les tradicionals de pas pels camins que la travessen.
  
- Altre característiques:
  
No es troba inscrita en el registre de la propietat.
  
Article 2
  
Que es reconeguen com a posseïts pels particulars que es detallen a continuació els enclavaments descrits en l'article 1:
  
- Enclavament A, B, C: Sra. Consuelo Tudela Camarasa.
  
Article 3
  
Que les dades descriptives de la forest siguen dutes al Catàleg d'Utilitat Pública de la província de València.
  
Article 4
  
Que es duguen a terme les accions oportunes a fi que les dades resultants de la descripció de la forest es porten al registre de la propietat corresponent.
  
Que es cancel·len total o parcialment totes les inscripcions registrals que resulten contradictòries amb la descripció de la forest que figura en els articles 1 i 2.
  
Article 5
  
Que tan prompte com siga possible s'inicie l'expedient d'amollonament de la forest.
  
Disposició final
  
Aquesta ordre entra en vigor l'endemà d'haver sigut publicada en el Diari Oficial de la Generalitat Valenciana.
  
València, 8 d'abril de 2000
  
El conseller de Medi Ambient,